El Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, estableix als títols VII, XI, XVI, XIX i XXIV les taxes que gestiona el Departament de la Presidència i el seu sector públic.
La disposició addicional tercera del Text refós esmentat, disposa que, dins el termini de dos mesos a comptar de la data d'entrada en vigor de la llei que modifiqui o creï taxes o n'actualitzi els imports, els departaments de la Generalitat de Catalunya que gestionin les taxes afectades han de publicar al Diari Oficial de la Generalitat de Catalunya, mitjançant una ordre de conseller o consellera competent en la matèria, i amb efectes merament informatius, una relació de les taxes vigents que gestionen, en què identifiquin els serveis i les activitats que meriten cadascuna d'aquestes i la quota corresponent.
La Llei 5/2017, de 28 de març, de mesures fiscals, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, modifica l'article 16 del Text refós de la Llei de taxes i preus públics de la Generalitat de Catalunya i en deroga el capítol V del títol XXIV.
L'article 42 de la Llei 4/2017, de 28 de març, de pressupostos de la Generalitat de Catalunya per al 2017, modifica el tipus de les taxes de quantia fixa vigents.
Per tot això, d'acord amb l'article 12 l) de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i amb l'article 40.1 de la Llei 13/2008, de 5 de novembre, de la presidència de la Generalitat i del Govern
Donar publicitat a les taxes vigents per a l'exercici 2017 que gestiona el Departament de la Presidència i els organismes i les entitats que en depenen, i que s'especifiquen a l'annex d'aquesta Ordre.
Amb relació a la sol·licitud de bonificacions fiscals i d'acord amb el que preveu l'apartat 3 de l'article 1.2-7 del capítol II del títol I del Text refós de la Llei de taxes i preus públics de la Generalitat de Catalunya, quan la presentació de la sol·licitud corresponent es pugui fer de manera presencial o per mitjans electrònics, s'aplica una bonificació del 10% de la quota de la taxa que correspongui en cada cas per a la prestació del servei o la realització d'activitats, si se'n fa la sol·licitud per mitjans electrònics.
Es deroga l'Ordre PRE/69/2015, de 9 d'abril, per la qual es fa pública la relació de taxes vigents que gestiona el Departament de la Presidència, així com l'annex 4 de l'Ordre EMO/90/2014, de 21 de març, per la qual es dona publicitat a la relació de les taxes vigents al Departament d'Empresa i Ocupació durant l'any 2014.
a) Queda exempta la primera mitja hora d'ús de l'aparcament per a qualsevol tipus de vehicle, excepte autocars.
b) Queden exempts els vehicles estacionats en els aparcaments privats dins del recinte del monestir de Montserrat.
b) Les persones que s'allotgen al recinte urbà, als refugis de la muntanya i també les que fan ús dels serveis de funicular, de restauració i d'hoteleria al recinte urbà de la muntanya de Montserrat, gaudeixen d'una bonificació única de 2,5 euros per vehicle.
Aquesta bonificació no és acumulable a la que estableix la lletra a).
c) Els autocars que fan ús dels serveis de visites culturals, restauració i hoteleria dins del recinte del monestir de Montserrat gaudeixen d'una bonificació de 10 euros per vehicle i servei, amb una bonificació màxima de 22,5 euros.
- Certificat de primer nivell en període transitori: 21,85 euros.
- Certificat de segon nivell en període transitori: 43,70 euros.
- Certificat de tercer nivell en període transitori: 65,55 euros.
- Duplicat de certificat de formació continuada: 21,85 euros.
-Certificat de reconeixement de cursos impartits per altres entitats: 65,55 euros.
-Duplicat de document del Registre Oficial de Professionals de l'Esport de Catalunya o de qualsevol procediment vinculat (habilitació, validació): 21,85 euros.
-Taxa amb termini normal 218,40 euros per anunci
-Taxa amb termini d'urgència 327,60 euros per anunci
a) La inscripció a les proves d'avaluació per a l'obtenció del certificat d'acreditació de competències en TIC.
b) L'expedició de còpies del certificat d'acreditació de competències en TIC
a) Per la inscripció a les proves d'avaluació es fixa una quota segons el nivell triat:
Amb la bonificació del 10%: 18,00 euros.
Amb la bonificació del 40%: 12,00 euros.
Amb la bonificació del 60%: 8,00 euros.
Amb la bonificació del 10%: 23,85 euros.
Amb la bonificació del 40%: 15,90 euros.
Amb la bonificació del 60%: 10,60 euros.
Amb la bonificació del 10%: 29,80 euros.
Amb la bonificació del 40%: 19,90 euros.
Amb la bonificació del 60%: 13,25 euros.
b) Per l'expedició de còpies dels certificats d'acreditació de competències en TIC: 8,05 euros.
Amb la bonificació del 10%: 7,25 euros.
Amb la bonificació del 40%: 4.85 euros.
Amb la bonificació del 60%: 3,25 euros.
Són exempts de la taxa, amb la justificació documental prèvia de la seva situació, els subjectes passius en situació de desocupació, les persones jubilades, les que acreditin una discapacitat igual o superior al 33% i les persones internes dels centres penitenciaris que compleixen condemna en règim ordinari.
S'aplica un 10% per la sol·licitud del servei o les activitats per mitjans electrònics (article 1.2.7.3 del Text refós de la Llei de taxes i preus públics de la Generalitat de Catalunya).
Aquesta bonificació s'acumula a les altres aplicables a aquesta taxa.
S'aplica un 30% a les persones membres de famílies nombroses de categoria general o de famílies monoparentals de categoria general.
S'aplica un 50% a les persones membres de famílies nombroses de categoria especial o de famílies monoparentals de categoria especial.
Taxa per l'emissió de certificacions de presentació de projectes tècnics d'infraestructures comunes de telecomunicacions als edificis i de butlletins o de certificats d'instal·lació.
Fet imposable: l'emissió de certificacions que acreditin la presentació del projecte tècnic de la instal·lació de la infraestructura, del butlletí i, si escau, del certificat d'instal·lació.
a) Per certificacions corresponents a projectes tècnics on no és obligatòria la direcció d'obra: 32,10 euros.
b) Per certificacions corresponents a projectes tècnics on és obligatòria la direcció d'obra: 50,15 euros.
Taxa per la verificació de les dades de la declaració responsable presentada pels instal·ladors de telecomunicacions de Catalunya i la posterior inscripció al Registre d'instal·ladors de telecomunicacions de Catalunya.
Fet imposable: l'activitat administrativa que genera la verificació posterior dels requisits i obligacions que són exigibles als instal·ladors de telecomunicacions que inicien llur activitat a Catalunya, i també la inscripció en el Registre d'instal·ladors de telecomunicacions de Catalunya.
Taxa per l'emissió de certificacions d'acreditació de la inscripció al Registre d'instal·ladors de telecomunicacions de Catalunya.
Fet imposable: l'emissió de certificacions d'acreditació de la inscripció en el Registre d'instal·ladors de telecomunicacions de Catalunya.